આગામી ૨૧ જૂનના રોજ ચોથા વિશ્વ યોગ દિવસની ઉજવણી કરવામાં આવનાર છે. વડાપ્રધાન નરેન્દ્ર મોદીએ ૨૭ સપ્ટેમ્બર, ૨૦૧૪ના દિવસે સંયુક્ત રાષ્ટ્ર મહાસભામાં યોગ દિવસ માટેની દરખાસ્ત મૂકી હતી. જેને ૧૧ ડિસેમ્બર, ૨૦૧૪ના રોજ મંજુરી આપવામાં આવી હતી. ત્યારથી દર વર્ષે ૨૧ જૂનના રોજ વિશ્વભરમાં યોગ દિવસની ઉજવણી કરવામાં આવે છે, જેના ભાગરૂપે ગુજરાતભરમાં ભાજપાના કાર્યકર્તાઓ/ આગેવાનો જિલ્લા અને મંડલ સ્તર સુધીના કાર્યક્રમોમાં ભાગ લેશે. આગામી ૨૩ જૂનના રોજ ડૉ. શ્યામાપ્રસાદ મુખર્જીની પુણ્યતિથિને ભાજપ દ્વારા બલિદાન દિવસ તરીકે મનાવવામાં આવે છે. આ દિવસે ગુજરાતભરમાં ભાજપ કાર્યકરો દ્વારા દેશની રક્ષા કાજે શહિદ થયેલા શહિદવીરોને શ્રદ્ધાંજલી તેમજ ડૉ. શ્યામાપ્રસાદ મુખર્જીના જીવનકથન અંગેના કાર્યક્રમોનું આયોજન કરવામાં આવશે.